cyanic-selkie/wikianc huggingface dataset:
Μπάλντους ντε Ουμπάλντις
Έργα
Πολλά από τα έργα του Μπάλντους είναι ημιτελή. Άφησε ογκώδη σχόλια για τον Πανδέκτη και τον Κώδικα του Ιουστινιανού. Τα σχόλιά του για το Βιβλίο των Φέουδων, μιας συλλογής διατάξεων του φεουδαρχικού δικαίου του 12ου αιώνα, θεωρείται ένα από τα καλύτερα έργα του. Σχολίασε επίσης τις συλλογές του κανονικού δικαίου των δεκρετάλιων (Λίμπερ Έξτρα και Λίμπερ Σέξτους). Εκτός από αυτά τα σχόλια, ο Μπάλντους έγραψε μια σειρά από πραγματείες για εξειδικευμένα νομικά ζητήματα. Το μεγαλύτερό του έργο, ωστόσο, αποτελεί η συγγραφή περίπου 3.000 κονσίλιων (νομικών απόψεων). Κανένας άλλος μεσαιωνικός νομικός δεν έχει καταγράψει τόσα πολλά κονσίλια.
Το έργο του Μπάλντους σχετικά με το δίκαιο των αποδείξεων-μαρτυριών και τις διαβαθμίσεις των πειστηρίων αποτέλεσε αποκορύφωμα της μεσαιωνικής σκέψης στον κλάδο αυτό και χρησίμευσε για την τυπική αντιμετώπιση του θέματος για αιώνες.
Πριβά
Ιστορία
Πρωτεύουσα του νομού
Το 1790, κατά τη σύσταση των γαλλικών νομών, το Πριβά έγινε πρωτεύουσα του νομού Αρντές εναλλάξ με τις κοινότητες Αννοναί, Ωμπενά, Μπουρ-Σαιντ-Αντρεόλ και Τουρνόν-συρ-Ρον. Η πρώτη συνέλευση του νέου νομού πραγματοποιήθηκε στο Πριβά, αλλά η εναλλαγή δεν έγινε ποτέ και το Πριβά έγινε de facto η μόνη πρωτεύουσα.
19ος αιώνας
Η επανάσταση του 1848 έγινε ευνοϊκά αποδεκτή στην πόλη και έγινε λειτουργία προς τιμήν των θυμάτων των τριών ημερών της επανάστασης.
Οικονομία
μικρογραφία|Το Δημαρχείο του Πριβά Τον 18ο και 19ο αιώνα, στην περιοχή είχε αναπτυχθεί η καλλιέργεια του μεταξοσκώληκα και η κατασκευή μεταξωτών υφασμάτων και η πόλη είχε αρκετούς μύλους επεξεργασίας μεταξιού. Η εξόρυξη σιδηρομεταλλεύματος ήταν επίσης μια σημαντική δραστηριότητα, στην κοιλάδα Ουβέζ στα δυτικά του Πριβά. Όμως η εξόρυξη υποχώρησε μέχρι το σημείο εξαφάνισης από τον Πρώτο Παγκόσμιο Πόλεμο και η βιομηχανία μεταξιού εξαφανίστηκε ως επί το πλείστον μετά το 1945. Η πόλη συνδεόταν με το κύριο σιδηροδρομικό δίκτυο με περιφερειακή σιδηροδρομική γραμμή και υπήρχαν τραμ προς τις κοινότητες Ωμπενά και Λε Πουζέν. Αυτές οι σιδηροδρομικές επικοινωνίες δεν υπάρχουν πλέον.
Τα πιο γνωστά προϊόντα του Πριβά σήμερα είναι τα κάστανα. Μικρές ποσότητες κρασιού παράγονται επίσης στην περιοχή.
Ως πρωτεύουσα του νομού, η πόλη διαθέτει πολλές διοικητικές θέσεις εργασίας. Ωστόσο, η τοπική απασχόληση στην πρωτεύουσα μειώνεται από τη δεκαετία του 1990 λόγω της συγχώνευσης πολλών υπηρεσιών εντός των νομών Αρντές και Ντρομ.
Ο τουρισμός είναι ένας πιο ζωντανός τομέας για απασχόληση. Το Πριβά διαθέτει καταλύματα σε ξενοδοχεία, πανσιόν και κάμπινγκ. Υπάρχουν πολλές διαδρομές πεζοπορίας και άλλες δραστηριότητες αναψυχής. Με εύκολη πρόσβαση τόσο στην κοιλάδα του Ροδανού όσο και στα φαράγγια της Αρντές, η τουριστική δραστηριότητα αυξάνεται στην περιοχή.
Το Εθνικό Φεστιβάλ Αρχαιολογίας του Πριβά
Αυτή η εθνική εκδήλωση διοργανώνεται από την ένωση CARTA (Αρχαιολογικός και ερευνητικός χάρτης της περιοχής της Αρντές) σε συνεργασία με την πόλη Πριβά. Πρόκειται για μια συνάντηση μεταξύ επαγγελματιών και ερασιτεχνών γύρω από αρχαιολογικά θέματα, αλλά και για την προώθηση της αρχαιολογίας στο ευρύ κοινό.
Σπεσιαλιτέ
Το Πριβά βρίσκεται στην καρδιά του Βιβαραί (σήμερα νομός Αρντές), μια περιοχή γνωστή για τις γαστρονομικές της σπεσιαλιτέ, όπως πολλά είδη αλλαντικών (ζαμπόν, σαλάμι, λουκάνικο) και τυριών. Επίσης παρασκευάζονται επιδόρπια και είδη ζαχαροπλαστικής όπως το ψωμί με κυδώνια και ιδιαίτερα τα παρασκευάσματα με βάση τα κάστανα, που έχουν Ελεγχόμενη ονομασία προέλευσης. εναλλ.=|μικρογραφία|200x200εσ|Μαρόν γκλασέ
Μαρόν γκλασέ και κρέμα κάστανου
Στη Γαλλία, το πρώτο εργαστήριο παρασκευής μαρόν γκλασέ δημιουργήθηκε στο Πριβά από τον επιχειρηματία Κλεμάν Φωζιέ το 1882, για να αξιοποιηθεί μια σημαντική πρώτη ύλη της Αρντές, νομός με σημαντική παραγωγή κάστανων. Το ίδιο έτος ο Φωζιέ ανέπτυξε μια μέθοδο βιομηχανικής παραγωγής και τρία χρόνια αργότερα, για να χρησιμοποιήσει τα κατεστραμμένα κάστανα δημιούργησε την κρέμα κάστανου της Αρντές.
Εξωτερικοί σύνδεσμοι
Κατηγορία:Πόλεις της Γαλλίας Κατηγορία:Πόλεις του Ρον-Αλπ
Κίνημα Πρίγκιπα Φιλίππου
Το Κίνημα Πρίγκιπα Φιλίππου είναι θρησκευτική αίρεση την οποία ακολουθούν τα μέλη της φυλής Καστόμ στα περίχωρα του χωριού Γιαόνανεν στο νότιο νησί του Τάνα στα Βανουάτου. Είναι λατρεία κάργκο της φυλής Γιαόνανεν, η οποία πιστεύει ότι ο Πρίγκιπας Φίλιππος, Δούκας του Εδιμβούργου, σύζυγος της Βασίλισσα Ελισάβετ Β΄, είναι θεϊκή οντότητα.
Καταβολές
Σύμφωνα με παλιές διηγήσεις, ο γιος ενός πνεύματος του βουνού ταξίδεψε πάνω από τις θάλασσες μέχρι ένα απόμακρο νησί. Εκεί, νυμφεύθηκε με μία ισχυρή γυναίκα και κάποια στιγμή θα επέστρεφε σε αυτούς. Σε ορισμένες περιπτώσεις αναφερόταν ως ο αδερφός του Τζον Φρουμ, ο οποίος προερχόταν από μία άλλη λατρεία κάργκο.
Οι κάτοικοι της περιοχής του Γιαόνανεν πιστεύουν ότι ο Πρίγκιπας Φίλιππος, Δούκας του Εδιμβούργου, σύζυγος της Βασίλισσας Ελισάβετ Β΄, είναι θεϊκή οντότητα. Είχαν δει τον σεβασμό που έδειχναν προς το πρόσωπο της Βασίλισσας Ελισάβετ Β΄ οι αποικιακοί αξιωματούχοι και κατέληξαν στο συμπέρασμα ότι ο σύζυγός της, Πρίγκιπας Φίλιππος, πρέπει να ήταν ο υιός που αναφερόταν στη μυθολογία τους.
Αδιευκρίνιστη παραμένει η χρονική περίοδος κατά την οποία η δοξασία αυτή έκανε την εμφάνισή της, ωστόσο θεωρείται πιθανότερο να εμφανίστηκε στην διάρκεια της δεκαετίας του 1950 ή του 1960. Η λατρεία αυτή ενισχύθηκε από μία επίσκεψη του βασιλικού ζεύγους στα Βανουάτου το 1974, όταν ορισμένοι χωρικοί είχαν την δυνατότητα να δουν τον Πρίγκιπα Φίλιππο από ορισμένη απόσταση. Ο Πρίγκιπας δεν ήταν, τότε, ενήμερος για την λατρεία αυτή, ωστόσο ενημερώθηκε για την ύπαρξή της αρκετά χρόνια αργότερα από τον Τζον Τσάμπιον, Βρετανό Ύπατο Αρμοστή των Νέες Εβρίδες.
Ο Τσάμπιον συμβούλεψε τον Πρίγκιπα Φίλιππο να τους αποστείλει ένα πορτραίτο του εαυτού του. Ο τελευταίος συμφώνησε σε αυτή την κίνηση και απέστειλε μία επίσημη υπογεγραμμένη φωτογραφία. Οι χωρικοί απάντησαν αποστέλλοντάς του ένα παραδοσιακό ρόπαλο για το κυνήγι χοίρων, γνωστό ως nal-nal. Σύμφωνα με την επιθυμία τους, ο Πρίγκιπας τους απέστειλε μία φωτογραφία του, όπου εμφανιζόταν μαζί με το ρόπαλο. Μία άλλη φωτογραφία απεστάλη το 2000. Και οι τρεις αυτές φωτογραφίες φυλάσσονταν από τον Αρχηγό Τζακ Νάιβα, ο οποίος απεβίωσε το 2009.
Η Άννα, Βασιλική Πριγκίπισσα, επισκέφτηκε την Τάνα τον Οκτώβριο του 2014. Είναι η μεγαλύτερη σε ηλικία κόρη της Βασίλισσας Ελισάβετ Β΄ και του Πρίγκιπα Φιλίππου. Είχε επισκεφτεί τα Βανουάτου το 1974, ωστόσο δεν είχε ταξιδέψει παλιότερα στα νησί.
Η λατρεία στα δελτία ειδήσεων
Στις 27 Σεπτεμβρίου 2007, ο βρετανικός τηλεοπτικός σταθμός Channel 4 μετέδωσε το Meet the Natives, ένα reality show με θέμα πέντε κατοίκους της Τάνα και μέλη του Κινήματος του Πρίγκιπα Φιλίππου, τα οποία βρίσκονταν σε επίσκεψη στην Βρετανία. Η επίσκεψή τους κατέληξε στην συνάντησή τους, εκτός τηλεοπτικού αέρα, με τον Φίλιππο, όπου δώρα ανταλλάχθηκαν εκατέρωθεν, συμπεριλαμβανομένης μίας νέας φωτογραφίας του Πρίγκιπα.
Το 2010, ο Αυστραλός δημοσιογράφος Έιμος Ρόμπερτς επισκέφτηκε την Τάνα και μετέδωσε τον εορτασμό των 89ων γενεθλίων του Φιλίππου από τους ντόπιους κατοίκους, για λογαριασμό της ενημερωτικής εκπομπής Dateline του SBS.
Το 2011, οι κάτοικοι του χωριού Γιαόνανεν εμφανίστηκαν σε ένα επεισόδιο του δεύτερου κύκλου της τηλεοπτικής σειράς An Idiot Abroad με τον Καρλ Πίλκινγκτον.
Το 2013, το Man Belong Mrs Queen, ένα βιβλίο του Βρετανού συγγραφέα Μάθιου Μπέιλις, επιχείρησε να ερευνήσει τις ιστορικές και ανθρωπολογικές καταβολές του κινήματος και παρουσίασε έναν απολογισμό της διαμονής του ίδιου του συγγραφέα στη νήσο Τάνα.
Μία συνέντευξη με θέμα το κίνημα αποτέλεσε μέρος ευρύτερου τηλεοπτικού προγράμματος με θέμα το όρος Γιασούρ, την οποία πραγματοποίησε η Κέιτ Αμπλ για λογαριασμό του BBC και η οποία προβλήθηκε το 2015.
Εξωτερικοί Σύνδεσμοι
Κατηγορία:Βανουάτου Κατηγορία:Θρησκευτικές πίστεις, παραδόσεις και κινήματα
Καμπί Χρυσομηλιάς Φούρνων
Το Καμπί Χρυσομηλιάς ή Καμπί Χρυσομηλέας είναι μικρός παραθαλάσσιος οικισμός, τοποθεσία αλλά και παραλία των Φούρνων Κορσεών στην Περιφερειακή Ενότητα Ικαρίας.
Γεωγραφικά - ιστορικά στοιχεία
Το Καμπί Χρυσομηλιάς βρίσκεται στο βόρειο τμήμα και τα δυτικά παράλια του νησιού με υψόμετρο 44 μέτρα. Απέχει περίπου 600 μέτρα νοτιοδυτικά από τη Χρυσομηλιά της οποίας αποτελεί το επίνειο καθώς και 15 χλμ. (οδικά) βορειοανατολικά από τη Χώρα Φούρνων και το λιμάνι του νησιού με το οποίο υπάρχει ακτοπλοϊκή σύνδεση με πλοιάρια. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Φούρνων Κορσεών. Σύμφωνα με το Πρόγραμμα «Καλλικράτης» υπάγεται στον Δήμο Φούρνων Κορσεών και σύμφωνα με την απογραφή του 2011 έχει πληθυσμό 50 κατοίκους
Σημείωση
Στα δυτικά του νησιού και κοντά στη Χώρα Φούρνων υπάρχει ο συνώνυμος οικισμός Καμπί Φούρνων.
Παραπομπές
Κατηγορία:Δήμος Φούρνων Κορσεών
The Melancholy E.P.
The Melancholy E.P. είναι ο τίτλος του ΕΡ σινγκλ του αμερικανικού heavy metal συγκροτήματος Iced Earth, το οποίο κυκλοφόρησε τον Απρίλιο του 1999 μέσω της δισκογραφικής εταιρείας "Century Media".
Η αρχική κοπή του ΕΡ ήταν στον περιορισμένο αριθμό των 1500 αντιτύπων. Επανεκδόθηκε τον Ιανουάριο του 2001 με δύο επιπλέον κομμάτια.
Σκοπός της συγκεκριμένης κυκλοφορίας ήταν η ραδιοφωνική προώθηση του συγκροτήματος, με πεντακόσια αντίτυπα να προορίζονται για διάφορους αμερικάνικους ραδιοφωνικούς σταθμούς. Παρ' όλα αυτά, η "Century Media" δεν πραγματοποίησε ποτέ κάτι τέτοιο.
Το "The Melancholy E.P." περιλαμβάνει τις διασκευές στο "Shooting Star" των Bad Company και το "Electric Funeral" των Black Sabbath, όπως και τρεις μπαλάντες του συγκροτήματος, τα κομμάτια "Melancholy (Holy Martyr)", "Watching over Me" και "I Died for You". Η επανέκδοση περιλαμβάνει επίσης, την ζωντανή εκτέλεση του τραγουδιού "Colors" από το άλμπουμ "Alive in Athens", όπως και την διασκευή στο "The Ripper" των Judas Priest.
Τραγούδια
2. Shooting Star (Rodgers) - 5:15
3. Watching over Me (Schaffer) - 4:29
4. Electric Funeral (Osbourne, Iommi, Butler, Ward) - 4:53
Μπόνους κομμάτια της επανέκδοσης
6. The Ripper (Tipton) - 2:44
7. Colors (Live) (Shawver, Schaffer) - 5:15
Μέλη των Iced Earth
Τα μέλη του συγκροτήματος που ηχογράφησαν τα τραγούδια του "The Melancholy E.P." ήταν τα εξής:
Πηγές
Κατηγορία:Δισκογραφία των Iced Earth Κατηγορία:Άλμπουμ του 1999
Οίκος των Ντούλο
δεξιά|μικρογραφία|200x200εσ|Tamgha της φυλής Ντούλο.
Η φυλή Ντούλο (Dulo) ήταν μία δυναστεία ηγεμόνων των Βουλγάρων. Η προέλευση των Βουλγάρων και της φυλής Ντούλο δεν είναι γνωστή με ακρίβεια και υπάρχουν πολλές θεωρίες για την προέλευσή τους. Θεωρείται γενικά ότι αυτοί -ή τουλάχιστον η τάξη των ηγετών τους - είχαν στενή σχέση με την προέλευση και τη δραστηριότητα των Ούννων και του Δυτικού Τουρκικού Χαγανάτου. Συγκεκριμένα λέγεται ότι οι Ντούλο καταγόταν από τους ηγεμόνες της Μεγάλης Βουλγαρίας, η οποία είχε ιδρυθεί από τον πατέρα τού χαν Aσπαρούχ (679 έως 701) στις στέπες της Ουκρανίας. Αυτό το κράτος ήταν μία συγκεντρωτική μοναρχία από την ίδρυσή της, σε αντίθεση με τις προηγούμενες πολιτικές Ούννο-Τουρκικές οντότητες, οι οποίες ήταν φυλετικές ομοσπονδίες.
Η βασιλική οικογένεια και οι ηγεμόνες της Παλαιάς Μεγάλης Βουλγαρίας (632–668) και το πρώτο μισό της Πρώτης Βουλγαρικής Αυτοκρατορίας (681–1018), στους καταλόγους των πριγκίπων τους (Ονομασίες των Βουλγάρων χαν) ισχυρίζοντο ότι μέσω του Ιρνίκ, ο οποίος πιθανώς είχε σχέση με τον Ερνάκ γιο του Aττίλα, ή ήταν ο ίδιος ο Ερνάκ, ή τουλάχιστον καταγόταν από τον Αττίλα. Κατά τη διάρκεια της παγανιστικής περιόδου η διαδοχή της ηγεσίας των φυλών βασιζόταν σε παραδόσεις, που μεταφέρθηκαν στα Βαλκάνια από την Ευρασιατική Στέπα, οι οποίες περιλαμβάνουν τη θεϊκή καταγωγή των ηγεμόνων. Επικεφαλής της φυλής ήταν ο Χαν, που βασίλευε ως αρχηγός του κράτους, στρατιωτικός ηγέτης και πιθανώς αρχιερέας του Βούλγαρου θεού Τάνγκρα.
Άντονι Μπρεντάνο
Η Άντονι Μπρεντάνο (γερμανικά: Antonie Brentano, 28 Μαΐου 1780 - 12 Μαΐου 1869) ήταν Αυστριακή φιλάνθρωπος, συλλέκτης τέχνης, πατρόνα καλλιτεχνών και στενή φίλη του Λούντβιχ βαν Μπετόβεν, της οποίας της αφιέρωσε και τα έργα του Diabelli Variations. Γεννήθηκε στη Βιέννη ως Γιοχάννα Άντονι Γιοσέφα Εντλ φον Μπίρκενστοκ (Johanna Antonie Josefa Edle von Birkenstock) και ήταν κόρη Αυστριακού διπλωμάτη, εκπαιδευτικού μεταρρυθμιστή και συλλέκτη τέχνης, ονόματι Γιόχαν Μέλσιορ Έντλερ φον Μπίρκενστοκ. Η μητέρα της λεγόταν Καρολίνα Γιοσέφα φον Χάι. Η Μπρεντάνο είχε τρία αδέλφια, όλα τους αγόρια. Θείος της ήταν ο Γιόζεφ φον Ζόνενφελς, στον οποίον ο Μπετόβεν είχε αφιερώσει την 28η Σονάτα για πιάνο.
Τον Σεπτέμβριο του 1797, ο Φραντς Μπραντάνο, πλούσιος έμπορας, έρχεται με την οικογένεια του στη Βιέννη για να συναντήσει την οικογένειά της. Και μετά από μακροσκελή συζήτηση συμφώνησαν για γάμο, ο οποίος έγινε στις 12 Ιουλίου του 1798. Το ζευγάρι μετά μετακόμισε στη Φρανκφούρτη, όπου απέκτησε έξι παιδιά. Τον Αύγουστο του 1809, επιστρέφει στη Βιέννη για να φροντίσει τον πολύ άρρωστο πατέρας της, ο οποίος πεθαίνει μερικούς μήνες μετά. Η παραμονή της εκεί κράτησε για άλλη τρία χρόνια, ώστε να φροντίσει τη μεγάλη συλλογή του πατέρας της. Αργότερα, την ακολούθησε και ο άντρας της στη Βιέννη. Περί το 1810, η οικογένεια δημιούργησε δεσμούς φιλίας με τον Μπετόβεν, αλλά και με τον Γκέτε, ιδιαίτερα με τον πρώτο, ο οποίος της αφιέρωσε τα προαναφερθέντα έργα, αλλά και στην κόρη τους Μαξιμιλιάνα, την 30η σονάτα για πιάνο του.
Ο Αμερικανός ψυχολόγος και παραγωγής μουσικής, Μάιναρντ Σόλομον, συμπεριέλαβε την Μπρεντάνο ως μία από τις πιθανές παραλήπτες του περίφημου γράμματος του Μπετόβεν, Unsterbliche Geliebte. Αν και η εκδοχή αυτή έμοιαζε πολύ πιθανή, ιδιαίτερα μετά τους δεσμούς σχέσεων των δύο, κατά το 1812, τίποτε δεν μπορεί να ειπωθεί με βεβαιότητα. Λέγοντας ότι μετά από τέσσερις δεκαετίες ψαξίματος, η Μπρεντάνο παραμένει η πιθανότερη παραλήπτρια. Περί το 1816, ωστόσο, η οικογένεια έφυγε από τη Βιέννη για τη Φρανκφούρτη όπου ο άνδρας της έλαβε το πόστο του γερουσιαστή. Την περίοδο αυτή, η Άντονι ξεκίνησε ένα ενεργό φιλανθρωπικό αγώνα, κάνοντάς την γνωστή ως η "Μητέρα των Φτωχών". Απεβίωσε, εκεί στη Φρανκφούρτη, στις 12 Μαΐου του 1869.
Εξωτερικοί σύνδεσμοι
Κατηγορία:Αυστριακοί ευεργέτες Κατηγορία:Λούντβιχ βαν Μπετόβεν
Όθων Δ΄ του Λύνεμπουργκ
Ο Όθων Δ΄ ο χωλός (- 1446) από τον Οίκο των Γουέλφων ήταν πρίγκιπας του Λύνεμπουργκ (1434-46), που ήταν μέρος του δουκάτου του Μπράουνσβαϊχ-Λύνεμπουργκ.
Βιογραφία
Ο πατέρας του απεβίωσε το 1434 και τον διαδέχθηκε μαζί με τον μικρότερο αδελφό του Φρειδερίκο Β΄ τον ευσεβή. Κατά τα 12 έτη της διακυβέρνησής του έκανε πολλά νομοθετήματα, που βελτίωσαν το νομικό καθεστώς των αγροτών έναντι των τοπικών αρχόντων. Επίσης έκανε εθρείας κλίμακας κατασκευές στο κάστρο του Σέλε, την κύρια πόλη του πριγκιπάτου.
Απεβίωσε το 1446 χωρίς άρρενες απογόνους, αφήνοντας τον αδελφό του μόνο κύριο του Λύνεμπουργκ.
Οικογένεια
Το 1425 νυμφεύτηκε την Ελισάβετ του Εμπερστάιν και είχαν:
Πηγές
Κατηγορία:Δούκες του Μπράουνσβαϊγκ-Λύνεμπουργκ
Εθνική Σενεγάλης (καλαθοσφαίριση ανδρών)
Η εθνική ομάδα καλαθοσφαίρισης ανδρών της Σενεγάλης είναι το αντιπροσωπευτικό συγκρότημα της Σενεγάλης στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Σενεγάλης (FSBB).
Ιστορία
Με την ιστορική πρόκριση στους Ολυμπιακούς Αγώνες του 1968, η ομάδα της Σενεγάλης κέρδισε τη διεθνή αναγνώριση για πρώτη φορά. Τα επόμενα χρόνια σημαδεύτηκαν από την κυριαρχία της ομάδας στην αφρικανική ήπειρο. Σενεγάλη για αρκετό διάστημα διέθετε παίκτες παγκόσμιας κλάσης, ειδικά στη θέση του σέντερ, γεγονός το οποίο βοήθησε την ομάδα ούτως ώστε να είναι ανταγωνιστική σε πολλές σημαντικές διεθνείς διοργανώσεις. Μερικές φορές, όμως, η ομάδα ήταν υπερβολικά εξαρτημένοι από παίκτες του NBA. Ένα παράδειγμα ήταν στα μέσα της δεκαετίας του 2000, όταν αποδεκατίστηκε λόγω τραυματισμών.
Ως φιναλίστ του Αφρικανικού Πρωταθλήματος που διεξήχθη στην Ανγκόλα το 2005, η Σενεγάλη προκρίθηκε στο Παγκόσμιο Πρωτάθλημα του 2006, τερματίζοντας τελευταία στον 1ο Όμιλο και εικοστή δεύτερη μεταξύ των εικοσιτεσσάρων ομάδων που συμμετείχαν στο πρωτάθλημα, έχοντας χάσει από τις Ηνωμένες Πολιτείες, την Ιταλία, τη Σλοβενία, την Κίνα και το Πουέρτο Ρίκο.
Λ'Αιγκλ
Το Λ'Αιγκλ (γαλλικά: L'Aigle) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Εθνική Σενεγάλης (καλαθοσφαίριση ανδρών)
Στατιστικά
Για το 2023, η εθνική ομάδα καλαθοσφαίρισης ανδρών της Σενεγάλης βρισκόταν στη 37η θέση της Παγκόσμιας Κατάταξης της FIBA.
Λ'Αιγκλ
Οι κάτοικοί του είναι γνωστοί ως Αιγκλόν (γαλλικά: Aiglons).
Εθνική Σενεγάλης (καλαθοσφαίριση ανδρών)
Εξωτερικοί σύνδεσμοι
Σενεγαλης
Λ'Αιγκλ
Παραπομπές
Κατηγορία:Κοινότητες της Ορν
Τζιοβάνι Σάντι
Ο Τζιοβάνι Σάντι (Giovanni Santi, 1435 - 1 Αυγούστου 1494) ήταν Ιταλός ζωγράφος, διακοσμητής και πατέρας του Ραφαήλ. Ήταν ζωγράφος της Αυλής του δούκα του Ουρμπίνο και ζωγράφισε διάφορους πίνακες για το ιερό ναών. Πέθανε στο Ουρμπίνο.
Ζωή και ζωγραφική
Ο Σάντι γεννήθηκε το 1435 στο Κολμπορντόλο, στο δουκάτο του Ουρμπίνο. Εργάστηκε ως μικροέμπορος για κάποιο χρονικό διάστημα. Στη συνέχεια μαθήτευσε στον Πιέρο ντέλλα Φραντσέσκα και επηρεάστηκε από τον Φιορέντσο ντι Λορέντσο. Φαίνεται να ήταν βοηθός και φίλος του Μελότσο ντα Φορλί. Ήταν ζωγράφος της Αυής του Δούκα του Ουρμπίνο Φεντερίκο ντα Μοντεφέλτρο και ζωγράφισε διάφορα διακοσμητικά στοιχεία ιερού ναών, δύο εκ των οποίων βρίσκονται στο Μουσείο του Βερολίνου, μία Madonna στην εκκλησία του Αγίου Φραγκίσκου στο Ουρμπίνο, μία στην εκκλησία Santa Croce στο Fano, μία στην Εθνική Πινακοθήκη του Λονδίνου και ένα άλλο σε γκαλερί στο Ουρμπίνο. Επίσης, ένας Ευαγγελισμός στην Πινακοθήκη Μπρέρα στο Μιλάνο, ένας αναστημένος Χριστός στο Μουσείο Καλών Τεχνών της Βουδαπέστης και ένας Ιερώνυμος στο Λατερανό. μικρογραφία|αριστερά|150px|Ο Χριστός με δύο αγγέλους, περί το 1490 ([[Μουσείο Καλών Τεχνών της Βουδαπέστης|Μουσείο Καλών Τεχνών, Βουδαπέστη). ]]
Η φήμη της Αυλής του Ουρμπίνο καθιερώθηκε από τον Φεντερίκο ντα Μοντεφέλτρο. Η Αυλή του Federico ήταν περισσότερο λογοτεχνική παρά καλλιτεχνική, αλλά ο Σάντι ήταν και ποιητής και ζωγράφος και είχε γράψει ένα έμμετρο χρονικό της ζωής του Φεντερίκο. Επίσης έγραφε τα κείμενα και σχεδίαζε την διακόσμηση για ψυχαγωγικές εκδηλώσεις της Αυλής. Το ποίημά του για τον Φεντερίκο τον δείχνει να γνωρίζει τους πιο εξελιγμένους ζωγράφους της Βόρειας Ιταλίας, καθώς και τους πρώιμους Φλαμανδούς. Στην πολύ μικρή Αυλή του Ουρμπίνο ήταν πιθανότατα πολύ πιο κοντά στον στενό κύκλο της Οικογένειας από τους περισσότερους ζωγράφους της Αυλής.
Τον Φεντερίκο, ο οποίος πέθανε το 1482, τον διαδέχτηκε ο γιος του, Τζουντομπάλντο ντα Μοντεφέλτρο, ο οποίος παντρεύτηκε την Ελιζαμπέτα Γκοντσάγκα. Υπό την ηγεμονία του, η Αυλή του παρέμεινε κέντρο λογοτεχνικής παιδείας. Το 1483 γεννήθηκε ο γιος του Σάντι, Ραφαήλ. Ο Σάντι πέθανε στο Ουρμπίνο το 1494.
Ποίηση και κατάλογος ζωγράφων του 15ου αιώνα
Η ποίησή του περιλαμβάνει ένα έπος προς τιμή ενός από τους προστάτες του, του Φεντερίκο ντα Μοντεφέλτρο, που ακολουθείται από μια αναφορά στη ζωγραφική. Εκεί μαρτυρείται μια επίσκεψη του Δούκα στη Μάντοβα, όπου εξεπλάγη από τις ικανότητες του Αντρέα Μαντένια και στη συνέχεια σχολιάζει ότι «Σε αυτή την υπέροχη και ευγενική τέχνη / τόσοι πολλοί έχουν γίνει διάσημοι στον αιώνα μας / που κάνουν τους άλλους να φαίνονται φτωχοί».
Εξωτερικοί σύνδεσμοι
Κατηγορία:Ραφαήλ Κατηγορία:Ιταλοί ζωγράφοι Κατηγορία:Ζωγράφοι της Αναγέννησης
Θεόφιλος Βέικος
Ο Θεόφιλος Βέικος (1936-1995) ήταν Έλληνας καθηγητής φιλοσοφίας. Το επίκεντρο των ερευνητικών του ενδιαφερόντων αποτελούσε η Προσωκρατική και η σύγχρονη φιλοσοφία.
Βιογραφικά στοιχεία
Υπηρέτησε ως εντεταλμένος υφηγητής στο Πανεπιστήμιο Θεσσαλονίκης (1970-1972), ως καθηγητής στη φιλοσοφική σχολή του Πανεπιστημίου Ιωαννίνων (1972-1979) και ως καθηγητής στο Πανεπιστήμιο Αθηνών με ειδίκευση στη Φιλοσοφία και την Ιστορία της Φιλοσοφίας (1979-1995). Απεβίωσε το 1995.
Κυριότερα έργα του
Μια εκτενή λίστα με 80 έργα του μπορεί να βρει κανείς στην ιστοσελίδα του Εργαστηρίου Ερευνών της Νεοελληνικής Φιλοσοφίας.
Εξωτερικοί σύνδεσμοι
Κατηγορία:Έλληνες πανεπιστημιακοί Κατηγορία:Καθηγητές Πανεπιστημίου Ιωαννίνων
Μπας Ελέτ
Το Μπας Ελέτ (επίσης, Μπας Αλάτ) είναι ένα χωριό στον δήμο Ελέτ, στην ραγιόν Καραντάγκ του Μπακού, στο βορειοανατολικό Αζερμπαϊτζάν. Είναι αδελφοποιημένη με το Στόουκ ον Τρεντ, στο Ηνωμένο Βασίλειο (Αγγλία).
Παραπομπές
Κατηγορία:Μπακού Κατηγορία:Κατοικημένες περιοχές στην Επαρχία Μπακού
Αλμενές
Το Αλμενές (γαλλικά: Almenêches) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Αλμενεσουά (γαλλικά: Almenêchois).
Παραπομπές
Κατηγορία:Κοινότητες της Ορν
Σκύλος Κύθνου
Ο Σκύλος είναι παραθαλάσσιος οικισμός της Κύθνου στη Τοπική Κοινότητα Δρυοπίδας στο Νομό Κυκλάδων. Βρίσκεται στο νότιο τμήμα του νησιού και απέχει 20 χιλιόμετρα από τη Χώρα (Κύθνος). Παρόλο που στην απογραφή του 2001 δεν υπήρχαν μόνιμοι κάτοικοι, αλλά σύμφωνα με την απογραφή του 2011 ο πληθυσμός του οικισμού ανήλθε στους 6 μόνιμους κατοίκους.
Παραπομπές
Κατηγορία:Χωριά της Κύθνου
Γκάμπι Μεγιάδο
Η Γκάμπι Μεγιάδο (Gaby Mellado, γεννημένη ως Γκαμπριέλα Μεγιάδο Gabriela Mellado, 14 Ιουνίου 1991 -) είναι Μεξικανή ηθοποιός.
Φιλμογραφία
Τηλενουβέλες
Ταινίες
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης
Απεναί-σου-Μπελέμ
Το Απεναί-σου-Μπελέμ (γαλλικά: Appenai-sous-Bellême) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Απενουά (γαλλικά: Appenois).
Παραπομπές
Κατηγορία:Κοινότητες της Ορν
Μκαλάμο (Πανγκάνι)
Το Μκαλάμο (αγγλικά / σουαχίλι: Mkalamo), είναι Αγροτικό Τμήμα στην Περιοχή Πανγκάνι (Pangani District), στην Περιφέρεια Τάνγκα (Tanga Region) της Τανζανίας.
Με την ίδια ονομασία (Μκαλάμο), υπάρχει επίσης και σε ένα Αγροτικό Τμήμα στην Περιοχή Κορόγκουε.
Σύμφωνα με την απογραφή του 2002, ο πληθυσμός στο Αγροτικό Τμήμα ήταν 4.182 κάτοικοι και με την απογραφή του 2012, ο πληθυσμός στο Αγροτικό Τμήμα αυξήθηκε σε 5.565 κατοίκους.
Το μέσο υψόμετρο στο Μκαλάμο είναι τα 87 m.
Δείτε επίσης
• 3
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Τμήματα της Τανζανίας Κατηγορία:Τμήματα της Τάνγκα Κατηγορία:Περιφέρεια Τάνγκα Κατηγορία:Κατοικημένες περιοχές στην Περιφέρεια Τάνγκα
Σίσιτσι (Κότορ)
Το Σίσιτσι (σερβικά κυριλλικά: Шишићи) είναι χωριό στα νοτιοδυτικά του Μαυροβουνίου, εντός του Δήμου του Κότορ.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Κότορ
Λεζ Ασπρ
Το Λεζ Ασπρ (γαλλικά: Les Aspres) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Ασπραί (γαλλικά: Asprais).
Παραπομπές
Κατηγορία:Κοινότητες της Ορν
Τσουγκράνα
thumb Η τσουγκράνα είναι ένα εργαλείο για την απομάκρυνση των πετρών από το χώμα. Χρησιμοποιείται στην δόμηση, στην κηπουρική και στον αγροτικό τομέα. Είναι ένα συνήθως χειροκίνητο εργαλείο.
Κατασκευή
Οι τσουγκράνες γίνονται συνήθως από σίδηρο ή χάλυβα. Τα δόντια είναι διπλωμένα στην πλάτη και αυτό τους παρέχει επιπλέον ακαμψία. Οι λαβές κατασκευάζονται συνήθως από ξύλο, χάλυβα ή ακόμη και ελαφρά συνθετικά υλικά και είναι καρφωμένες στα δόντια.
Χρήσεις των τσουγκράνων
Η τσουγκράνα χειρός μπορεί να προσαρμοστεί για πολλές διαφορετικές εργασίες και περιβάλλοντα, για παράδειγμα:
Μία τσουγκράνα για χώμα και βράχους έχει στη λαβή καμπυλωτά δόντια και δύο λυγισμένες καμπύλες.
Μία τσουγκράνα για φύλλα και γρασίδι έχει περισσότερα καμπυλωτά δόντια και στη μέση ένα μακρόστενο κομμάτι από μέταλλο. Ανάμεσα στη λαβή και στα δόντια μπορεί να μπει από γύρω κι ένα άλλο μικρό κομμάτι από μέταλλο. Είναι σχεδιασμένη τόσο για να μαζεύει τα πεσμένα φύλλα.
Οι τσουγκράνες - παιχνίδια είναι πλαστικές για να παίζουν τα παιδιά σε αμμώδεις παραλίες.
Κατηγορίες τσουγκράνων
Η τσουγκράνα αποτελείται από δύο μέρη, το στέλεχος και την χειρολαβή. Το στέλεχος βοηθάει στην απομάκρυνση των πετρών από το χώμα. Η χειρολαβή βοηθάει στο να μπορούμε εύκολα να συγκρατήσουμε την τσουγκράνα και προσαρμόζεται, ανάλογα με το είδος της τσουγκράνας. Υπάρχουν πολλά είδη τσουγκράνων. Μερικά από αυτά είναι:
Ιστορία
Οι άνθρωποι στην Πρωτόγονη εποχή συνήθιζαν να δημιουργούν από τη φύση τους εργαλεία κατάλληλα για τις ανάγκες της εποχής. Η τσουγκράνα από τότε άρχισε να χρησιμοποιείται πολύ πιο συχνά και όχι μόνο για την ανακάλυψη πραγμάτων κάτω από το έδαφος. Αργότερα χρησιμοποιήθηκε και για το μάζεμα των πεσμένων φύλλων. Οι άνθρωποι αυτή την εποχή συνήθιζαν να της δίνουν διαφορετικά μεγέθη και σχέδια για να ικανοποιήσουν την κάθε τους ανάγκη. Με την εξέλιξη των χρονών οι τσουγκράνες τελειοποιούνταν και εξελίσσονταν. Οι άνθρωποι προσπαθούσαν να τις δημιουργήσουν όσο το δυνατότερο πιο πρακτικά και πιο κατάλληλα για τις ανάγκες τους. Με την πάροδο των χρονών αυτή η χρήση των τσουγκράνων συνεχιζόταν. Η τσουγκράνα είναι ένα εργαλείο το οποίο μας βοηθά να σκάβουμε. Αποτελείται από την χειρολαβή και το στέλεχος. Η χειρολαβή μας βοηθά στο να πιάνουμε την τσουγκράνα, έτσι ώστε να μένει σταθερό. Κινούμε τη χειρολαβή με τη βοήθεια της βαρύτητας εφόσον τη γέρνουμε προς τα κάτω. Η χειρολαβή μάς βοηθά ιδιαίτερα στην εύκολη χρήση και στήριξη της τσουγκράνας αφού η χειρολαβή είναι αρκετά μακριά ώστε να μην χρειάζεται να σκύβουμε.
Κατηγορία:Εργαλεία
Έστερσουντ ΦΚ
Η Έστερσουντ ΦΚ (σουηδικά: Östersunds FK, ) είναι επαγγελματικός ποδοσφαιρικός σύλλογος που βρίσκεται στο Έστερσουντ της Σουηδίας. Ιδρύθηκε στις 31 Οκτωβρίου 1996 ως συνεργασία μεταξύ των συλλόγων ΙΦΚ Έστερσουντ και Όπε ΙΦ. Τα χρώματα της ομάδας, που αντανακλώνται και στις φανέλες της, είναι το μαύρο και το κόκκινο.
Διεξάγει τους εντός έδρας αγώνες της στη Γέμτλαντ Αρένα. Από τη δημιουργία της, η ομάδα αγωνίστηκε ως επί το πλείστον στην τρίτη βαθμίδα του σουηδικού ποδοσφαίρου, αλλά το 2013 η Έστερσουντ πέτυχε την άνοδο στο δεύτερο επίπεδο, τη Σούπερεταν, για πρώτη φορά μετά από δύο συνεχόμενες προσπάθειες.
Επιτυχίες
Η τοπική ποδοσφαιρική ομάδα, της μικρής Σουηδικής πόλης, που ιδρύθηκε μόλις το 1996 και το 2017 για την 2η φάση της διοργάνωσης Europa league, απέκλεισε την ομάδα του Π.Α.Ο.Κ. Θεσσαλονίκης.
Εξωτερικοί σύνδεσμοι
Κατηγορία:Ποδοσφαιρικές ομάδες Σουηδίας Κατηγορία:Ιδρύσεις ποδοσφαιρικών ομάδων το 1996
Μάικ Τζέιμς
Ο Μάικλ (Μάικ) Τζέιμς (Πόρτλαντ του Όρεγκον, 18 Αυγούστου 1990), είναι Αμερικανός επαγγελματίας καλαθοσφαιριστής. Έχει ύψος 1,85 μ. και βάρος 84 κιλά και αγωνίζεται στη θέση του πλέι μέικερ και του σούτινγκ γκαρντ (κόμπο γκαρντ) στην ομάδα της Μονακό.
Σταδιοδρομία
Από μικρή ηλικία ασχολήθηκε με το μπάσκετ και ήταν από τους παίκτες που ξεχώρισαν το Λύκειο Γκραντ, όπου και φοίτησε πριν ξεκινήσει η κολεγιακή του καριέρα στο Κολέγιο της Ανατολικής Αριζόνας το 2008. Το 2010 πήρε την απόφαση να αποχωρήσει και μετακόμισε στο Λαμάρ, εκεί όπου έμεινε μέχρι το 2012.
Ο Μάικ Τζέιμς δεν επιλέχτηκε στο ντραφτ του 2012. Τον Αύγουστο του 2012, υπέγραψε με την ΚΚ Ζάγκρεμπ της Κροατίας για τη σεζόν 2012-13. Τον Δεκέμβριο του 2013, έφυγε από το Ζάγκρεμπ. Τον Φεβρουάριο του 2013, υπέγραψε με την Χάποελ Γκαλίλ Γκιλμπόα του Ισραήλ, για το υπόλοιπο της σεζόν.
Τον Ιούλιο του 2013, υπέγραψε με την Παφόνι Ομένια της Ιταλίας για τη σεζόν 2013-14.
Τον Αύγουστο του 2014 υπέγραψε συμβόλαιο ενός έτους με τον Κολοσσό Ρόδου και ήρθε στην Ελλάδα. Στις 2 Δεκεμβρίου 2014, έφυγε από τον Κολοσσό και υπέγραψε με την ισπανική ομάδα Μπασκόνια, για το υπόλοιπο της σεζόν. Στις 6 Ιουλίου 2015, ανανέωσε το συμβόλαιό του με την ισπανική ομάδα για μία ακόμη σεζόν. Η σεζόν 2015-16 ήταν και η κορυφαία στην μέχρι τότε καριέρα του, αφού υπήρξε σημαντικό κομμάτι στην επιστροφή των Βάσκων στο Final 4 της Ευρωλίγκα. Στις 14 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) της Μπασκόνια στη δεκαετία 2010-2020, όντας πέμπτος σε ψήφους του κοινού με ποσοστό 59,57%.
Στις 3 Ιουλίου 2016, ο Τζέιμς υπέγραψε με τον Παναθηναϊκό για τη σεζόν 2016-17. Ο Τζέιμς έχασε την αρχή της σεζόν λόγω αυτοτραυματισμού του, στην προπόνηση της ομάδας. Την πρώτη του χρονιά στην ομάδα κατέκτησε το νταμπλ, Κύπελλο κόντρα στον Άρη (68-59) και Πρωτάθλημα κόντρα στον Ολυμπιακό, όντας συνολικά ένας από του σημαντικότερους παίκτες της ομάδας στους αγώνες της σεζόν σε Ελλάδα και Ευρώπη, έχοντας μέσο όρο 13.1 πόντους, 3 ασίστ και 2.2 ριμπάουντ στην Ευρωλίγκα. Μάλιστα πήρε το βραβείο του πιο θεαματικού παίκτη στο ελληνικό πρωτάθλημα.
Στις 3 Ιουλίου 2017, υπέγραψε συμβόλαιο με τους Φοίνιξ Σανς του NBA για 45 ημέρες. Στις 6 Δεκεμβρίου το συμβόλαιο του μετατράπηκε σε εγγυημένο. Ωστόσο στις 23 Δεκεμβρίου 2017 ο παίκτης έμεινε ελεύθερος από τους Σανς. Στις 14 Ιανουαρίου 2018, ανακοινώθηκε από τους Νιου Ορλίνς Πέλικανς επιστρέφοντας έτσι στο NBA. Στις 9 Φεβρουαρίου του 2018 ο ιδιοκτήτης της Κ.Α.Ε. Παναθηναϊκός ανακοίνωσε πως ο Τζέιμς επιστρέφει στην Αθήνα για να αγωνιστεί για δεύτερη φορά στη καριέρα του με τη φανέλα του Παναθηναϊκού. Στις 10 Φεβρουαρίου ο παίκτης έμεινε ελεύθερος από τους Πέλικανς, μετά από δική του απόφαση, για να επιστρέψει στους πράσινους. Στις 17 Ιουνίου 2018 κατέκτησε για δεύτερη φορά τον τίτλο του Πρωταθλητή Ελλάδας.
Στις 13 Ιουλίου 2018, ανακοινώθηκε η μεταγραφή του στην Αρμάνι Μιλάνο για την επόμενη τριετία. Τον Σεπτέμβρη κατέκτησε το Σούπερ Καπ Ιταλίας. Ο Αμερικανός γκαρντ χρειάστηκε 22 παιχνίδια για να πραγματοποιήσει μία εντυπωσιακή επίδοση στην ιστορία της Αρμάνι. Έφτασε τους 444 πόντους (20.2 κατά μέσο όρο) ξεπερνώντας το προηγούμενο ρεκόρ που άνηκε στον Κιθ Λάνγκφορντ, από την περίοδο 2013-2014 με συνολικά 439 πόντους σε 25 αγώνες (17.6 κατά μέσο όρο). Στις 14 Μαρτίου 2019, μπήκε στο κλειστό κλαμπ παικτών που πέτυχαν 500 πόντους σε μια σεζόν. Κέρδισε το Βραβείο Κορυφαίου Σκόρερ της Ευρωλίγκα «Αλφόνσο Φορντ», αφού είχε κατά μέσο όρο 19.8 πόντους σε 30 ματς. Συνολικά, μέτρησε 595 πόντους, τρίτος στην ιστορία της διοργάνωσης, πίσω από τους Αλεξέι Σβεντ (740, το 2018) και Κιθ Λάνγκφορντ (609, το 2017). Επίσης ήταν μέλος της δεύτερης καλύτερης πεντάδας της διοργάνωσης. Το καλοκαίρι έμεινε ελεύθερος από την Αρμάνι Μιλάνο, αφού δεν υπολογιζόταν για την νέα σεζόν.
Στις 12 Αυγούστου 2019, ανακοινώθηκε από την ΤΣΣΚΑ Μόσχας. Στις 20 Δεκεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας 2010-2020 στην Ευρωλίγκα, ωστόσο δεν βρέθηκε στην καλύτερη δεκάδα. Πριν τη διακοπή της σεζόν 2019-20, λόγω της πανδημίας του κορονοϊού, ο Τζέιμς βγήκε τέσσερις φορές MVP της αγωνιστικής στην Ευρωλίγκα, στην οποία σε 28 παιχνίδια βρέθηκε στην τρίτη θέση των σκόρερ, με 21.1 πόντους σε 29.4 λεπτά, και ήταν τρίτος και στο σύστημα αξιολόγησης, με 20.9 βαθμούς. Επίσης καλή χρονιά πραγματοποίησε και στην VTB Λίγκα. Την 1η Ιουνίου 2020, η ΤΣΣΚΑ Μόσχας ανακοίνωσε την επέκταση της συνεργασίας της με τον Μάικ Τζέιμς μέχρι το 2023. Ξεκίνησε την σεζόν 2020-21 με καλές εμφανίσεις στην Ευρωλίγκα, λαμβάνοντας το βραβείο του MVP του μήνα για τον Νοέμβριο, έχοντας κατά μέσο όρο 22,5 πόντους, 3,3 ασίστ έχοντας 20,5 PIR. Στις 11 Δεκεμβρίου, πέτυχε 36 πόντους (4/6 δίποντα και 6/7 τρίποντα), 10 ασίστ και 9 ριμπάουντ στην εκτός έδρας νίκη της απέναντι στην Χίμκι, έχοντας 51 PIR σε μια εμφάνιση που σημείωσε τέσσερα ρεκόρ καριέρας (αξιολόγηση, πόντοι, αμυντικά ριμπάουντ και συνολικά ριμπάουντ), ενώ απείχε ένα ριμπάουντ από το “τριπλ νταμπλ”. Αυτά τα νούμερα τον ανέδειξαν σε MVP της 13ης αγωνιστικής. Στις 29 Μαρτίου 2021, μετά από διαφωνία με τον Δημήτρη Ιτούδη, τέθηκε εκτός ομάδας. Το συμβάν ήρθε να προστεθεί στη διένεξη του παίκτη με την ομάδα τον Νοέμβριο του 2020. Ο Τζέιμς τη σεζόν 2020-21 είχε κατά μέσο όρο 19,3 πόντους, 5,7 ασίστ και 3,1 ριμπάουντ, σουτάροντας με 51% στα δίποντα, 35% στα τρίποντα και 81% στις βολές.
Τον Απρίλιο του 2021, συμφώνησε με τους Μπρούκλιν Νετς του ΝΒΑ με συμβόλαιο ως το τέλος της σεζόν. Η συνολική παρουσία του ήταν θετική με 7,7 πόντους, 2,5 ριμπάουντ και 4,2 ασίστ σε 13 αγώνες της κανονικής διάρκειας, ενώ αγωνίστηκε και σε 9 παιχνίδια playoffs με 3,7 πόντους, 1,8 ριμπάουντ και 1,3 ασίστ. Τον Αύγουστο οι Νετς, άφησαν ελεύθερο τον αθλητή.
Στις 17 Σεπτεμβρίου 2021, ανακοινώθηκε από την Μονακό με συμβόλαιο διάρκειας ενός έτους. Στις 15 Δεκεμβρίου, κόντρα στην Ζάλγκιρις για την Ευρωλίγκα σημείωσε προσωπικό ρεκόρ καριέρας στις ασίστ καθώς μοίρασε 14 τελικές πάσες στους συμπαίκτες του, βελτιώνοντας κατά δύο τελικές πάσες το προσωπικό του ρεκόρ. Παράλληλα είχε 20 πόντους (6/11 δίποντα, 1/4 τρίποντα, 5/6 βολές), 5 ριμπάουντ, 1 κλέψιμο και 3 λάθη με 31 βαθμούς στο σύστημα αξιολόγησης. Αυτή η εμφάνιση τον ανέδειξε σε MVP της 15ης αγωνιστικής. Στις 18 Ιανουαρίου 2022, πέτυχε 20 πόντους στη νίκη της ομάδας του επί της Βιλερμπάν και έγινε ο ένατος αθλητής στην ιστορία της Ευρωλίγκα με 3.000 πόντους. Επίσης έγινε ο πρώτος Αμερικάνος που φτάνει σε αυτό το επίτευγμα και ο δεύτερος που φτάνει τόσο γρήγορα στους 3.000 πόντους (σε 187 αγώνες) με τον Νάντο Ντε Κολό να διατηρεί την πρώτη θέση, αφού χρειάστηκε 185. Λόγω των καλών του εμφανίσεων κατά τη διάρκεια του Μαρτίου έχοντας ο ίδιος 19,8 πόντους, 5,4 ασίστ και 23,6 βαθμούς αξιολόγησης σε 5 αγώνες, οδήγησε τη Μονακό σε 4 νίκες και αναδείχτηκε MVP του μήνα για τρίτη φορά στην καριέρα του. Στις 12 Μαΐου, ανακοινώθηκε ότι αποτελεί μέλος της καλύτερης πεντάδας της Ευρωλίγκα για τη σεζόν 2021-22 έχοντας 16.4 πόντους σε κάθε αγώνα, 5.8 ασίστ, 3.2 ριμπάουντ, 1.2 κλεψίματα και 18.1 στο PIR. Στις 14 Ιουλίου 2022, ανανέωσε τη συνεργασία του με τους Μονεγάσκους μέχρι το 2024. Στις 21 Οκτωβρίου, αναδείχτηκε MVP της 4ης αγωνιστικής στην Ευρωλίγκα, αφού κόντρα στον Παναθηναϊκό σκόραρε 27 πόντους (6/9 δίποντα, 3/7 τρίποντα, 6/10 βολές) μαζί με 4 ριμπάουντ και 3 ασίστ, μαζεύοντας 29 βαθμούς αξιολόγησης (PIR). Την 1η Νοεμβρίου 2022, ανακοινώθηκε ότι αποτελεί τον MVP του μήνα Οκτώβρη στην Ευρωλίγκα, αφού είχε 21.4 πόντους (63% στα δίποντα, 24% στα τρίποντα και 81% στις βολές), με 4 ριμπάουντ, 4 ασίστ, 1.8 κλεψίματα και 22.8 βαθμούς στο σύστημα αξιολόγησης κατά μέσο όρο. Στις 19 Ιανουαρίου 2023 κόντρα στη Φενέρμπαχτσε, ξεπέρασε τις 1.000 ασίστ καριέρας στην Ευρωλίγκα και έγινε ο πέμπτος μόλις παίκτη με 3.000+ πόντους καριέρας και 1.000+ ασίστ καριέρας στην ιστορία της Ευρωλίγκα. Στις 14 Μαρτίου 2023, η Μονακό ανακοίνωσε πως θέτει εκτός ομάδας τον Τζέιμς, κάνοντας λόγο για παραβίαση των εσωτερικών κανονισμών, δίχως να προσθέτουν λεπτομέρειες. Στις 23 Μαρτίου, η τιμωρία του έληξε και επέστρεψε στις υποχρεώσεις της ομάδας. Στις 22 Απριλίου 2023, κατέκτησε το Κύπελλο Γαλλίας, αφού η Μονακό νίκησε στον τελικό την Βιλερμπάν 90-70, με τον ίδιο να ξεχωρίζει έχοντας 20 πόντους και 6 ασίστ. Στην Ευρωλίγκα για τη σεζόν 2022-23, αναδείχτηκε μέλος της δεύτερης καλύτερης πεντάδας έχοντας 16.2 πόντους, 3.9 ριμπάουντ, 4.6 ασίστ, 1 κλέψιμο και 16.8 PIR σε 36 αγώνες. Στις 15 Ιουνίου 2023, κατέκτησε το Πρωτάθλημα Γαλλίας αφού η Μονακό κέρδισε στη σειρά των τελικών την Μετροπολιτάν 3-0.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Ζάγκρεμπ Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Σάσκι Μπασκόνια Κατηγορία:Καλαθοσφαιριστές Φοίνιξ Σανς Κατηγορία:Καλαθοσφαιριστές Νιου Ορλίνς Πέλικανς Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές ΤΣΣΚΑ Μόσχας Κατηγορία:Καλαθοσφαιριστές ΑΣ Μονακό Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές Πρωταθλήματος Γαλλίας
Ατίς-Βαλ ντε Ρουβρ
Το Ατίς-Βαλ ντε Ρουβρ (γαλλικά: Athis-Val de Rouvre) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Βασιλικό Ολλανδικό Ινστιτούτο Σπουδών Νοτιοανατολικής Ασίας και Καραϊβικής
Το Βασιλικό Ολλανδικό Ινστιτούτο Σπουδών Νοτιοανατολικής Ασίας και Καραϊβικής (Ολλανδικά: Koninklijk Instituut voor Taal-, Land- en Volkenkunde) ( KITLV) εδρεύει στο Λέιντεν. Στόχος του είναι η μελέτη της ανθρωπολογίας, της γλωσσολογίας, των κοινωνικών επιστημών και της ιστορίας της Νοτιοανατολικής Ασίας, της περιοχής του Ειρηνικού και της Καραϊβικής. Ιδιαίτερη έμφαση δίδεται στις πρώην ολλανδικές αποικίες των Ολλανδικών Ανατολικών Ινδιών (σημ. Ινδονησίας), του Σουρινάμ και των Ολλανδικών Αντιλλών (Ολλανδικές Αντίλλες και Αρούμπα). Η μοναδική του συλλογή βιβλίων, χειρογράφων, εκτυπώσεων και φωτογραφιών προσελκύει μελετητές από όλο τον κόσμο. Οι Πανεπιστημιακές Βιβλιοθήκες ανέλαβαν τη διαχείριση της συλλογής του Λέιντεν από την 1η Ιουλίου 2014.
Ιστορία
μικρογραφία|373x373εσ|Το KITLV του [[Λέιντεν]] Το KITLV ιδρύθηκε το 1851. Ο πρώην διευθυντής του KITLV από το 2000-2021 ήταν ο Γκερτ Όοστιντι.
Το 2014 η σχέση μεταξύ της Βασιλικής Ολλανδικής Ακαδημίας Επιστημών (KNAW) και του Learned Society KITLV έλαβε τέλος. Το KITLV Press είχε ήδη εξαγοραστεί από τις εκδόσεις Brill δύο χρόνια νωρίτερα.
Η Βασιλική Ακαδημία Επιστημών της Ολλανδίας, το Πανεπιστήμιο του Λέιντεν και το Learned Society KITLV υπέγραψαν μια σειρά συμφωνιών σχετικά με το μέλλον του KITLV. Στο KITLV εμπιστεύτηκε η διαφύλαξη των παγκοσμίου φήμης συλλογών της Βιβλιοθήκης του Πανεπιστημίου του Λέιντεν και εξακολουθεί να υπάρχει ως ερευνητικός οργανισμός του KNAW, βαθιά ριζωμένο στην ερευνητική κοινότητα του Πανεπιστημίου του Λέιντεν, αλλά εξακολουθεί να συνδέεται με άλλα ινστιτούτα ανθρωπιστικών επιστημών του KNAW.
Το Ινστιτούτο εκδίδει και διανέμει επιστημονικά έργα για τη Νοτιοανατολική Ασία και την Καραϊβική. Τα τρία περιοδικά Bijdragen tot de Taal-, Land-en Volkenkunde, Journal of Indonesian Social Sciences and Humanities και New West Indian Guide /Nieuwe West-Indische Gids εκδίδονται από το ινστιτούτο, καθώς και η σειρά βιβλίων Verhandelingen van het Koninklijk Instituut voor Taal-, Land- en Volkenkunde και Bibliotheca Indonesia με σημαντικές δημοσιεύσεις για τη λογοτεχνία της Μαλαισίας.
Τμήμα του ινστιτούτου υπάρχει στην πρωτεύουσα της Ινδονησίας Τζακάρτα από το 1969.
Μερικά κλασικά εθνογραφικά, όπως π.χ Β. Γράμματα του Albert C. Kruyt (1869–1949) ή του Jacob Mallinckrodt εμφανίστηκαν στις δημοσιεύσεις του.
Τζακάρτα
Το 1969, o Χανς Ρας άνοιξε ένα γραφείο του KITLV στην Τζακάρτα ("KITLV-Jakarta"), στο πλαίσιο συμφωνίας με το Ινδονησιακό Ινστιτούτο Επιστημών. Αγοραστήκαν εκδόσεις από την Ινδονησία, τη Μαλαισία και τη Σιγκαπούρη και τοποθετηθήκαν στη βιβλιοθήκη του ινστιτούτου, οι εκδόσεις του ινστιτούτου πωλούνται και πρωτότυπα επιστημονικά έργα στα ολλανδικά μεταφράζονται στα ινδονησιακά. Το γραφείο της Τζακάρτα από την 1η Ιουλίου 2014 αποτελεί μέρος των Πανεπιστημιακών Βιβλιοθηκών του Λέιντεν και επίσης λειτουργεί ως γραφείο αντιπροσωπείας του Πανεπιστημίου του Λέιντεν.
Παραπομπές
Κατηγορία:Ερευνητικά κέντρα ανά χώρα Ολλ
Galanos House
Τοποθεσία
Το οικόπεδο βρέθηκε από τον Γραμματέα της κομητείας του Warwickshire, πλησίον του χωριού Long Itchington, στη άκρη της μικρής πόλης Southam, στην κεντρική Αγγλία, σε έκταση 3 στρεμμάτων, πλησίον των ιστορικών πόλεων Warwichshire, Stratford, Rugby κοντά σε μια κατάφυτη από δέντρα λιμνούλα, πνιγμένη στο πράσινο. Μόλις την είδε ο Αντισυνταγματάρχης Grimshaw από τη Βασιλική Βρετανική Λεγεώνα, την ενέκρινε. Το 1964 αγοράστηκε το οικόπεδο και ξεκίνησαν άμεσα οι εργασίες κατασκευής του Galanos House.
Ιδιοκτησιακό καθεστώς
Το Galanos House, είναι περιουσία της Βασιλικής Βρετανικής Λεγεώνας (Royal British Legion) και διευθύνεται από την Jo-Anne Wilson.
Το παλαιό ή πρώτο Galanos House (1967-2002)
Σχεδιάστηκε από τον αρχιτέκτονα Douglas J.Oliver και ο θεμέλιος λίθος τέθηκε τον Απρίλιο 1966 από τον Αντιστράτηγο Sir Oliver Leese, πρόεδρο της Βασιλικής Βρετανικής Λεγεώνας. Τα επίσημα εγκαίνια έγιναν από την Δούκισσα του Gloucester. στις 2 Μαΐου 1967. Ο παλαιός οίκος εξυπηρετούσε 66 οικότροφους από την γύρω περιοχή, δυσκινητικούς, ανάπηρους, κατάκοιτους, σε έναν όροφο για ευκολία στην ευκινησία των αναπηρικών καθισμάτων. Οι περισσότεροι εξ αυτών, δεν είχαν δική τους οικία και δεν είχαν τη δυνατότητα να αυτοεξυπηρετηθούν. Το Galanos House είναι το πέμπτο κατά σειρά ίδρυμα αυτής της κατηγορίας το οποίο κατασκευάστηκε από την Βασιλική Βρετανική Λεγεώνα (Royal British Legion). Και το πρώτο το οποίο κτίστηκε γι'αυτόν ακριβώς τον σκοπό. Εν αντιθέσει με τα προηγούμενα και τα οποία ήσαν ήδη κτισμένα και εν συνεχεία μετατράπηκαν σε οίκους ευγηρίας.
Το πρώτο Galanos House λειτούργησε επί 35 έτη με μόνιμο προσωπικό, σε ένα χώρο με 6 κύρια κτίσματα για τους ενοίκους, χώρους αναψυχής (αίθουσα τηλεόρασης παιχνιδιών, βιβλιοθήκη, δύο δωμάτια επισκεπτών) καθώς και κτήριο για τη διοίκηση και οικήματα για τις αδελφές και τη διεύθυνση.
Αν και το Galanos House στερείται κάποια από την μεγαλοπρέπεια των άλλων οίκων όπως λ.χ. αυτήν του Crosfield House με την πλούσια επένδυση από ξύλο βελανιδιάς, δεν αποτελεί έκπληξη ότι αποδείχθηκε πολύ πιο οικονομικό στην λειτουργία του.
Το νέο ή σημερινό Galanos House (από το 2003)
Το σημερινό Galanos House, κτίστηκε το 2002 σε νέο χώρο, πολύ πιο σύγχρονο και το οποίο αντικατέστησε το παλαιό. Το νέο Galanos House εγκαινιάστηκε τον Σεπτέμβριο 2003 από τον Δούκα του Gloucester. Διαθέτει 60 μεγάλα μονόκλινα δωμάτια με πολλές ευκολίες και, εκτός από τους συνηθισμένους απαραίτητους κοινόχρηστους χώρους, όπως βιβλιοθήκη, αίθουσα υπολογιστών, café, περιλαμβάνει πανέμορφα αίθρια και υπαίθριους κήπους.
Δυναμικότητα
Τον Ιούνιο 2011 λειτούργησε στον Galanos House το Poppy Lodge (ελληνιστή "Οίκημα Παπαρούνα"), για τους πάσχοντες με άνοια. Σε αυτό υπάρχουν συνολικά 30 δωμάτια / με ντους.
Το Οίκημα χωρίζεται σε τρεις πτέρυγες των 10 δωματίων εκάστη, και οι οποίες καταλήγουν σε μια κεντρική περιοχή.
Έκαστη πτέρυγα έχει το δικό της σαλόνι, τραπεζαρία και μπάνιο. Η κεντρική περιοχή έχει café, κομμωτήριο και χώρο δραστηριοτήτων. Η ζωή στο Οίκημα είναι πολυάσχολη, με την ενασχόληση και τη δραστηριότητα να είναι στο επίκεντρο.
Συνολικά, το Galanos House έχει δυναμικότητα 91 δωματίων.
Παροχές και Υπηρεσίες
Το Galanos House προσφέρει 24-ωρη νοσηλεία για τους πρώην στρατεύσιμους (άνδρες και γυναίκες) αλλά και τους συγγενείς αυτών άνω των 65 ετών, οι οποίοι υποφέρουν από γήρας, άνοια, φυσική αναπηρία, έχει δε και ειδικής κατηγορίας φροντίδα για τους πάσχοντες από τη νόσο Αλτσχάιμερ.
Διαθέτει: • Παρηγορητική Φροντίδα • Φροντίδα Ημέρας • Φυσιοθεραπεία • Ανεξάρτητη Μονάδα Φροντίδας Άνοιας • Ιδιωτικό Γενικό Παθολόγο (εάν απαιτείται) • Ιδιόκτητο Έπιπλο (εάν απαιτείται) • Κατοικίδια (κατόπιν συνεννόησης) • Μίνι λεωφορείο ή άλλο μεταφορικό • Άμεση επίπεδη πρόσβαση • Ανελκυστήρα • Καθορισμένο πάρκινγκ για άτομα με ειδικές ανάγκες • Βρόχο ακρόασης (για τα άτομα με προβλήματα ακοής) • Πρόσβαση για αναπηρική καρέκλα • Κήπους για τους κατοίκους • Μπαρ / Καφέ στο κτίριο • Κουζινάκι κατοίκου • Τηλέφωνο στο δωμάτιο / Κινητό • Τηλεόραση στο δωμάτιο • Πρόσβαση κατοίκου στο Διαδίκτυο.
Υπάρχει μεγάλη ελαστικότητα αναφορικά με τα προσφερόμενα γεύματα. Οι κάτοικοι δύνανται κατόπιν συνεννόησης να έχουν το κατοικίδιό τους. Καθημερινά δημιουργούνται δρώμενα, ανάπτυξη προσφιλών ασχολιών (χόμπι) - κηπουρική. Οι κάτοικοι δύνανται να προσωποποιήσουν τον χώρο τους με μικρό-έπιπλα της αρεσκείας τους, κάδρα κτλ.
Δίδεται η δυνατότητα διανυκτέρευσης στον επισκέπτη.
Πρόκειται για οίκο ο οποίος συνεχώς διακρίνεται. Το 2015, βραβεύτηκε ως ο καλύτερος οίκος ευγηρίας της χρονιάς.
Το 2017, στην εκδήλωση εορτασμού των 50 ετών από τον θάνατο του Χρ. Γαλανού, επεδίωξαν να σχηματίσουν την μεγαλύτερη ανθρώπινη παπαρούνα (συνολικά, συμμετείχαν 2609 άτομα, ηλικίας από 24 μηνών έως 100 ετών).
Δείτε επίσης
• 3
Σημειώσεις
<references responsive="0" group="Σημ." /> <references group="Παρ. Σημ." />
Υποσημειώσεις
<references responsive="0" group="Υποσημ." /> <references group="Παρ. Υποσημ." />
Ωμπ (Ορν)
Η Ωμπ (γαλλικά: Aube) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί της είναι γνωστοί ως Αλμπέν (γαλλικά: Albins).
Παραπομπές
Κατηγορία:Κοινότητες της Ορν
Ωμπρί-λε-Παντού
Οι κάτοικοί του είναι γνωστοί ως Ωμπέρ-Παντολιέν (γαλλικά: Auber-Pantholien).
Παραπομπές
Κατηγορία:Κοινότητες της Ορν
Μπαμπάλα
Η Μπαμπάλα (αγγλικά / σουαχίλι: Mpambala, δφα: m:pa·mbála: ), είναι Αγροτικό Τμήμα στην Περιοχή Μκαλάμα (Mkalama District), στην Περιφέρεια Σινγκίντα (Singida Region) της Τανζανίας.
Σύμφωνα με την απογραφή του 2002, η Μπαμπάλα (Mpambala) είχε συνολικό πληθυσμό 10.882 κατοίκους, ενώ στην απογραφή του 2012, ο πληθυσμός της αυξήθηκε σε 11.192 κατοίκους.
Το κλίμα στην Μπαμπάλα είναι το υγρό, της τροπικής σαβάνας.
Παραπομπές
Κατηγορία:Κατοικημένες περιοχές στην Περιφέρεια Σινγκίντα Κατηγορία:Τμήματα της Τανζανίας Κατηγορία:Γεωγραφία της Περιφέρειας Σινγκίντα
Μονογαμία
thumb|Ζευγάρι κύκνων, που έχουν τη φήμη μονογαμικών ζώων Η μονογαμία είναι μορφή δυαδικής σχέσης στην οποία ένα άτομο έχει μόνο έναν σύντροφο κατά τη διάρκεια της ζωής του ή, εναλλακτικά, μόνο ένα σύντροφο κάθε φορά (σειριακή μονογαμία) — σε σύγκριση με τις διάφορες μορφές μη μονογαμίας (π.χ. πολυγαμία ή πολυσυντροφικότητα).
Ο όρος χρησιμοποιείται επίσης στην κοινωνική συμπεριφορά ορισμένων ζώων, αναφερόμενος στην κατάσταση της ύπαρξης μόνο ενός συντρόφου κάθε φορά. Μια μονογαμική σχέση μπορεί να είναι σεξουαλική ή συναισθηματική, αλλά συνήθως είναι και τα δύο. Πολλές σύγχρονες σχέσεις είναι μονογαμικές.
Ορολογία
Η λέξη μονογαμία προέρχεται από τις ελληνικές λέξεις, μονός και γάμος.
Ο όρος «μονογαμία» μπορεί να αναφέρεται σε έναν από τους διάφορους σχεσιακούς τύπους, ανάλογα με το πλαίσιο. Γενικά, υπάρχουν τέσσερις επικαλυπτόμενοι ορισμοί.